Official Journal C 090 , 26/03/1998 P. 0003 - 0008



Komunikazzjoni mill-kummissjoni lill-istati membri fuq il-konnessjonijiet bejn il-politika reġjonali u tal-kompetizzjoni Li ssaħħaħ il-konċentrament u l-konsistenza reċiproka (98/K 90/03) Fl-1996 il-Kummissjoni produċiet l-ewwel rapport tagħha fuq il-koeżjoni ekonomika u soċjali fl-Unjoni. Ir-rapport jinnota li l-immirar ta' riżorsi fuq żoni ta' problema, magħruf bħala "konċentrament", hu l-prinċipju kjavi li jsaħħaħ l-effettività ta' politiki ta' koeżjoni (Kapitolu 6, taqsima 2) u jikkonkludi partikolarment li "ġol-kuntest tal-konċentrament ta' riżorsi fuq ir-reġjuni li huma l-iżjed żvantaġġati, l-Istati Membri u l-Kummissjoni għandhom bżonn jindirizzaw, fi sħubija, nuqqas ta' konsistenza bejn ir-reġjuni li huma appoġġati taħt politiki reġjonali nazzjonali u dawk li huma appoġġati taħt il-politiki reġjonali ta' l-Unjoni. L-eliġibilità għal għajnuna reġjonali mill-Unjoni għandha fil-futur issir waħda mill-kriterji biex tkun permessa l-assistenza taħt il-politiki reġjonali proprji ta' l-Istati Membri" (Kapitolu 7). Il-Kummissjoni reġgħet għamlet enfasi fl-Aġenda 2000, li adottat fl-Lulju 1997, li kien hemm ħtieġa li jiżdied il-konċentrament ġeografiku ta' assistenza strutturali bl-iskop li jkun magħmul aktar viżibbli, aktar effettiv, u wkoll aktar konsistenti mall-politika ta' kompetizzjoni ta' l-Unjoni [1]. Il-Kummissjoni dikkjarat fl-istess dokument li l-limitu ġeografiku ta' żoni koperti minn assistenza reġjonali kienu jkunu mnaqqsa. Fl-aħħar, fil-pjan ta' azzjoni tagħha għas-suq wieħed il-Kummissjoni indikat li ser tipproduċi linji gwida ġodda għal għajnuna mill-Istat reġjonali li ser ikollhom l-għan li jnaqqsu n-nuqqas ta' qbil billi tiġi konċentrata l-għajnuna. 1. Dikjarazzjoni tal-problema Konċentrament Minkejja l-progress minn meta l-Komunità bdiet tħaddem politika reġjonali, għad hemm nuqqas ta' qbil strutturali u importanti ġo l-Unjoni u waħda mill-għanijiet prinċipali tagħha tibqa' li żżid il-koeżjoni ekonomika u soċjali, kif meħtieġ mill-Artikolu 130a tat-Trattat KE. L-Unjoni teħtieġ li tkun f'pożizzjoni li tkompli l-appoġġ tagħha għall-kreazzjoni u l-iżvilupp ta' attivitajiet produttivi fir-reġjuni li baqaw lura fl-iżvilupp tagħhom and dawk li għaddejjin minn trasformazzjoni ekonomika u soċjali. L-esperjenza mill-passat turi li, biex tkun effettiva fit-termini ta' l-iżvilupp reġjonali, din l-assistenza m'għandhiex tkun mxerrda b'mod ħafif matul żoni li huma kbar wisq jew ifframmentati. Għandna bżonn inżidu l-konċentrament ta' finanzjament fil-parti mill-Komunità jekk għandna nilħqu l-massa kritika u jkollna impatt sinnifikanti, u fost affarijiet oħra dan jinvolvi l-identifikazzjoni tar-reġjuni fl-Unjoni li huma l-iżjed affettwati. Il-konċentrament huwa għan ugwalment importanti fil-kuntest tal-politika ta' kompetizzjoni tal-Komunità kif stabbilita fl-Artikoli 92, 93 u 94 tat-Trattat, peress li l-konċentrament kien jgħin biex jillimita d-distorzjonijiet kkawżati minn skemi ta' għajnuna reġjonali nazzjonali, fit-termini tal-limitu taż-żona ġeografika in-kwistjoni, filwaqt li fl-istess ħin jiffoka fuq ir-reġjuni li baqghu lura fl-iżvilupp tagħhom. Konsistenza reċiproka It-teħid ta' deċiżjonijiet fl-Unjoni hi sistema li tinvolvi kemm-il attur li għandhom responsabbiltajiet istituzzjonali differenti. Dan japplika partikolarment lill-politika reġjonali. Per eżempju, il-Kummissjoni għandha r-responsabbiltà waħedha biex tikkontrolla li skemi ta' għanjuna nazzjonali (kif ukoll kwalunkwe lista relatata ta' żoni nominati) li huma notifikati minn Stati Membri taħt l-Artikolu 93(3) tat-Trattat huma kompatibbli mal-għanijiet tat-Trattat, billi l-kompitu li jiġi assigurat li l-ekonomiji reġjonali anqas sinjuri huma megħjuna hu primarjament f'idejn l-awtoritajiet reġjonali u nazzjonali, bl-Unjoni qed tikkontribwixxi f'manjera sussidjarja permezz ta' l-assistenza strutturali tagħha. Il-Fondi Strutturali jipprovdu dan l-appoġġ inter alia, billi jagħtu finanzjament fil-parti lill-skemi għall-assistenza ta' l-investiment f'attivitajiet ta' produzzjoni li huma maħsuba u implimentati fuq livell nazzjonali u/jew reġjonali. L-assistenza minn Fond Strutturali tagħmel biss parti kemmxejn żgħira ta' l-infiq totali għall-għajnuna reġjonali ta' l-Istati Membri. Loġikament dan ifisser li l-ERDF imissa tkun qed tipprovdi din l-assistenza biss f'żoni fejn Stati Membri stess qed jagħtu għajnuna reġjonali, anki jekk dan ma jwaqqafhomx milli jassistu reġjuni oħra wkoll jekk iridu. Imma skemi ta' għajnuna reġjonali nazzjonali għandhom ikunu mogħtija awtorizzazzjoni minn qabel taħt il-politika ta' l-Unjoni fuq għajnuna mill-Istat, għalhekk iż-żoni eliġibbli għal assistenza mill-Fondi Strutturali jmisshom ukoll jkunu koperti minn skemi ta' għajnuna nazzjonali. Madankollu, minħabba li hemm kemm-il attur differenti b'poteri, għanijiet u kalendarji differenti, ġie provat diffiċli biex ikun hemm kordinazzjoni bejn dawn iż-żewġ politiki. Din is-sitwazzjoni ġiet ikkritikata mill-atturi involuti, bħal l-awtoritajiet reġjonali u lokali, u mill-Parlament Ewropew. Per eżempju, f'żoni li bħalissa huma eliġibbli taħt il-Fondi Strutturali imma li m‘humiex eliġibbli għal skemi ta' għajnuna mill-Istat reġjonali taħt l-eżenzjonijiet fl-Artikolu 92(3)(a) u (c), għadu possibbli li jiġu finanzjati fil-parti skemi biex jassistu negozji żgħar u skemi li għandhom x'jaqsmu ma' l-ambjent jew ir-riċerka, f'rati aktar baxxi minn permess f'żoni eliġibbli taħt l-Artikolu 92(3)(a) u (c). F'żoni bħal dawn, il-Fondi Strutturali m‘humiex kapaċi jiġbdu investiment minn kumpanniji ewlenin, anki jekk dan kien ikun mixtieq ħafna f'termini ta' żvilupp reġjonali minħabba l-effetti knock-on u aċċess għal swieq mondjali li kien iġib. Dan in-nuqqas ta' konstistenza m'għandux jitħalla jkompli, għal raġunijiet kemm politiċi kif ukoll ekonomiċi. Il-Kummissjoni provat tintroduċi aktar konsistenza meta r-Regolamenti tal-Fond Strutturali kienu qegħdin taħt reviżjoni fl-1993. Aktar tard, meta l-Kummissjoni u l-Istati Membri kienu qed jiftehmu fuq listi ta' żoni nnominati, speċjalment taħt l-Għan 2 imma wkoll taħt l-Għan 5b, il-Kummissjoni kemm-il darba inkorraġġiethom biex jipproponu żoni eliġibbli li kienu kompatibbli mad-deskrizzjonijiet tagħhom ta' għajnuna mill-Istat. Dak li issa hu meħtieġ hu li jiġi stabbilit sett ta' prinċipji u li jinsabu mezzi li jsir progress deċiżiv f'dan il-qasam fil-ħin għal-perjodu ta' programmazzjoni li jmiss taħt il-Fondi Strutturali (2000 sa 2006). Fl-essenza, il-konsistenza li qed tiġi mfittxa kienet tassigura li r-reġjuni f'kull Stat Membru li huma eliġibbli taħt il-Fondi Strutturali jistgħu ukoll ikunu koperti minn skema ta' għajnuna mill-Istat reġjonali. 2. Reviżjoni tas-sitwazzjoni kurrenti 2.1. Konsistenza reċiproka bħala responsabbiltà maqsuma mill-Kummissjoni, il-Kunsill u l-Istati Membri Kronoloġikament fl-iżvilupp tal-politika tal-Komunità, kienu ż-żoni eliġibbli taħt il-politika tal-kompetizzjoni li kienu l-ewwel biex ikunu nominati bl-użu ta' metodu pubblikat mill-Kummissjoni fl-1988 (ĠU C 212, tat-12.8.1988), anki jekk il-Kummissjoni kienet diġà kjarifikat u amplifikat il-prinċipji basiċi għal kordinazzjoni ta' għajnuna reġjonali li jmorru lura sal-1997. Taħt ir-responsabbiltà unika tagħha għar-reviżjoni ta' skemi ta' għajnuna mill-Istat, il-Kummissjoni tagħti approvazzjoni lin-nominazzjonijiet ġo kull Stat Membru fuq il-bażi ta' proposta mill-Istat Membru in kwistjoni. Fir-rigward ta' l-assistenza mill-Fondi Strutturali, hemm bħalissa erba' Għanijiet ibbażati fuq ir-reġjun, jiġifieri l-Għanijiet 1, 2, 5b u 6. Ir-reġjuni tal-Għan 1 s'issa ġew innominati mill-Kunsill waqt li jaġġixxi unanimament fuq proposta mill-Kummissjoni. Fit-tejorija dawn huma r-reġjuni NUTS II fejn il-GDP per capita (fi PPPs) hu nqas minn 75 % tal-medja Komunitarja. Imma, kif imsemmi fil-Kapitolu 6, taqsima 2, tar-rapport ta' koeżjoni, "kompromess politiku fl-1993 wassal għall-inklużjoni taħt l-Għan 1 ta' (reġjuni li jkunu jinsabu fihom) 7,4-il miljun persuna, 8 % tal-popolazzjoni eliġibbli totali, li tgħix f'reġjuni b'GDP per capita ta' aktar minn 75 % tal-medja ta' l-Unjoni'." Iż-żoni ta' l-Għan 6, jiġifieri fejn id-densità tal-popolazzjoni hi inqas minn tmin persuni għal kull km2, kienu nominati fl-Att ta' Adeżjoni ta' l-Awstrija, il-Finlandja u l-Isvezja fl-1995. Taħt ir-regoli stabbiliti mill-Kunsill, iż-żoni ta' l-Għan 2 u 5b ġew innominati mill-Kummissjoni fuq il-bażi ta' kriterji soċjo-ekonomiċi tal-Komunità kif ukoll kriterji nazzjonali f'koperazzjoni viċina ma' l-Istati Membri. Dawn ta' l-aħħar jibgħatu l-proposti tagħhom lill-Kummissjoni u dawn huma mbagħad is-suġġett ta' negozjati bejnhom u l-Kummissjoni. Kif diġà msemmi, n-numru ta' atturi differenti, kull wieħed bir-responsabbiltajiet proprji, u kalendarji differenti ta' implimentazzjoni fixkel it-tentattivi biex jitnaqqsu iżjed l-inkonsistenzi matul l-aħħar perjodu ta' programmazzjoni, anki jekk dan missu kien opportunità ideali għal dan. 2.2. Data ta' l-istatistika Fl-1994 sal-1999 total ta' 50,6 % tal-popolazzjoni ta' l-Unjoni (EU-15) tgħix f'reġjuni eliġibbli għal għajnuna strutturali mill-Komunità, filwaqt li 46,7 % tgħix f'żoni li jikkwalifikaw għal eżenzjoni taħt l-Artikolu 92(3) u (c). Kif juru dawn il-figuri, xi reġjuni eliġibbli taħt il-Fondi Strutturali ma jistgħux fl-istess ħin jirċievu għajnuna mill-Istat għal skopijiet reġjonali. Iż-żewġ tabelli li ġejjin jindikaw il-grad ta' koinċizjoni bejn iż-żewġ settijiet ta' deskrizzjonijiet. Madankollu, għandu jkun enfasizzat li l-figuri hawn taħt huma biss gwida approssimata għaliex huma aggregati għall-Komunità sħiħa u hemm xi bdil f'żoni attwalment koperti matul il-perjodu ta' programmazzjoni. KONSISTENZA REĊIPROKA BEJN ŻONI NOMINATI TAĦT IL-FONDI STRUTTURALI U TAĦT SKEMI TA' GĦAJNUNA MILL-ISTAT (perċentwali tal-populazzjoni tal-Komunità) | | Reġjuni eliġibbli taħt il-Fondi Strutturali | Reġjuni li mhumiex eliġibbli taħt il-Fondi Strutturali | Total | Żoni fejn għajnuna reġjonali nazzjonali (L-Artikolu 92(3)) hi permessa | 44,0 | 2,7 | 46,7 | Żoni fejn għajnuna reġjonali nazzjonali m‘hiex permessa | 6,6 | 46,7 | 53,3 | Total | 50,6 | 49,4 | 100 | Tabella 1 Dawn il-figuri juru li 6,6 % tal-popolazzjoni tal-Komunità tgħix f'reġjuni eliġibbli taħt il-Fondi Strutturali fejni il-politika tal-kompetizzjoni tipprekludi l-għotja ta' għajnuna reġjonali. B'kuntrast, 2,7 % tal-popolazzjoni tal-Komunità tgħix f'reġjuni li huma koperti minn skema ta' għajnuna reġjonali nazzjonali imma m1humiex eliġibbli taħt il-Fondi Strutturali. Din m‘hiex problema partikolari. Għal kuntrarju, tgħin biex tippromovi l-konsistenza bejn il-politika fuq skemi ta' għajnuna reġjonali u l-assistenza proprja tal-Komunità taħt il-Fondi Strutturali għax ifisser li l-Istati Membri għandhom limitu ta' spażju għal manovra biex isegwu l-għanijiet tal-politika reġjonali speċifiċi għas-sitwazzjonijiet tagħhom minn barra għaż-żoni nnominati konġuntament għall-iskopijiet tal-politika reġjonali tal-Komunità. Tabella 2 Percentwali tal-popolazzjoni nazzjonali f‘regjuni eligibbli taht il-Fondi Strutturali izda li m‘humiex koperti minn skemi nazzjonali ghal ghajnuna regjonali B | D | DK | E | EL | F | IRL | GĦ | L | NL | A | P | S | FIN | UK | UE | 0 | 5,3 | 0 | 8,9 | 0 | 9,6 | 0 | 7,5 | 6,4 | 10,4 | 5,9 | 0 | 8,7 | 12,6 | 9,0 | 6,6 | Qbil komplet jeżisti diġà f'ħames pajjiżi: Il-Belġju, d-Danimarka u t-tlett Stati Membri li t-territorju intier tagħhom hu klassifikat fl-Għan 1. B'kuntrast, l-Istati Membri oħra kollha juru diverġenzi kbar. 3. Proposta għal approċċ kordinat 3.1. Identifikazzjoni aqwa ta' responsabbiltajiet Li tintlaħaq il-konsistenza bejn iż-żewġ settijiet hu predikat fuq il-fatt li jkun hemm kwadru totali ta' l-istrumenti varji involuti ħalli jistgħu jaqblu fuq dan il-għan komuni, fuq il-bażi ta' kalendarju li għandu jassigura li tintlaħaq. Il-Kummissjoni, l-Kunsill, il-Parlament u l-Istati Membri kollha għandhom il-parti tagħhom ta' responsabbiltà fl-insegwiment ta' konsistenza akbar: - il-Kummissjoni, li għandha responsabbiltà unika għal għajnuniet mill-Istat u li taqsam responsabbiltà ma' l-Istati Membri u l-Kunsill għal politika strutturali, enfasizzat il-bżonn għal konsistenza u konċentrament ġeografiku akbar. Fid-Deċiżjoni tagħha tas-16 ta' Diċembru 1997 fuq linji gwida għal għajnuna mill-Istat, il-Kummissjoni modifikat ir-regoli fuq skemi ta' għajnuna reġjonali skond dan u ser tipproponi li l-Kunsill jaġġusta d-dispożizzjonijiet regolatorji u operazzjonali dwar il-Fondi Strutturali. Il-Kummissjoni hi naturalment f'pożizzjoni tajba biex tassigura approċċ li huwa fuq kollox kordinat, - il-Kunsill u l-Parlament għandhom jieħdu in-konsiderazzjoni l-bżonn għal konsistenza u konċentrament meta jadottaw ir-regolamenti ġodda fuq il-Fondi Strutturali, - l-awtoritajiet nazzjonali responsabbli għall-politika reġjonali għandhom bżonn iwettqu r-responsabbiltajiet tagħhom dwar l-isforz għall-konsistenza u l-konċentrament u jieħdu parti fejn il-qasam ta' kompetenza tagħhom hi involuta. Hu importanti li deskrizzjonijiet kemm taħt skemi ta' għajnuna reġjonali nazzjonali kif ukoll taħt il-Fondi Strutturali għandhom jiġu adottati fil-ħin biex ikunu jistgħu jidħlu fis-seħħ fl-1 ta' Jannar 2000. Fil-każ ta' skemi nazzjonali r-responsabbilta taqa' fuq il-Kummissjoni minħabba l-poteri partikolari tagħha, filwaqt li fil-każ ieħor il-Kummissjoni, l-Kunsill, il-Parlament u l-Istati Membri huma kollha involuti. 3.2. Metodu propost u kalendarju Il-Kummissjoni għamlitu ċar fl-Aġenda 2000 li l-perċentaġġ tal-popolazzjoni ta' l-Unjoni Ewropea eliġibbi għal għajnuna strutturali taħt l-Għanijiet tal-futur 1 u 2 għandha tiġi mnaqqsa mill-figura ta' 51 % illum għal waħda li tinsab bejn 35 % u 40 %, u li l-figura totali jkollha tkun iżgħar mill-popolazzjoni li tkun koperta ta' reġjuni li jikkwalifikaw taħt l-Artikolu 92(3) u (c) (miżjuda flimkien). Il-Kummissjoni dikjarat ukoll li l-kopertura ta' skemi ta' għajnuna reġjonali nazzjonali kellha tkun mnaqqsa. In segwiment ta' dawn l-indikazzjonijiet, il-Kummissjoni fid-Deċiżjoni tagħha tas-16 ta' Diċembru 1997 fuq limiti ta' għajnuna mill-Istat stabbilixxiet figura totali għal popolazzjoni li tkun koperta taħt l-Artikolu 92(3) u (c) ta' 42,7 % għall-perjodu ta' programmazzjoni 2000 sa 2006, jiġifieri tnaqqis ta' erba' punti ta' perċentaġġ meta mqabbel mall-kopertura kurrenti ta' 46,7 %. Il-Kummissjoni reċentement poġġiet lill-Istati Membri l-miżuri li ser ikunu meħtieġa taħt l-Artikolu 93(1) tat-Trattat biex jiġi implimentat ir-reġim ġdid ta' għajnuna reġjonali sad-data meħtieġa taħt ir-regoli ġodda ta' għajnuna mill-Istat reġjonali li għada kif adottat. Il-figura ta' 42,7 % hi għola mill-estensjoni minn 35 % sa 40 % stabbilit fl-Aġenda 2000 għall-parti ta' popolazzjoni eliġibbli taħt l-Għanijiet tal-futur 1 u 2, u b'hekk tagħmel il-konsistenza totali possibbli madwar l-Unjoni. Iż-żewġ sistemi ta' deskrizzjoni għandhom għalhekk ikunu bħal żewġ ċirki konċentriċi għall-Unjoni sħiħa. Din ir-relazzjoni ser ikollha tiġi riflessa wkoll f'kull wieħed mill-15 Stati Membri, partikolarment biex tagħmel mod li d-deskrizzjonijiet ta' l-Għan 2 jaqaw ġewwa ż-żoni nominati taħt l-Artikolu 92(3)(c). Kif issemmi l-Aġenda 2000, is-sitwazzjoni partikolari tar-reġjuni l-aktar remoti tfisser li huma jistgħu jiġu inklużi bħala każ speċjali fl-Għan1. B'mod ugwali, r-reġjuni l-aktar ta' Fuq b'densità tal-popolazzjoni baxxa ħafna li bħalissa huma eliġibbli taħt l-Għan 6 imma li ma jikkwalifikawx taħt l-Għan 1 għandhom ukoll ikunu trattati bħala każ speċjali. Ir-reġjuni li qegħdin lura fl-iżvilupp tagħhom (jiġifieri eliġibbli taġt l-Għan 1) għandhom jiġu nominati bl-applikazzjoni stretta tal-kriterju ta' 75 % tal-GDP per capita ħalli jikkoinċidu ma' dawk li jikkwalifikaw għal eżenzjoni taħt l-Artikolu 92(3), inkella l-isforz għal konsistenza totali tkun impoġġija fid-dubju kif ukoll il-konċentrament imfittex taħt il-Fondi Strutturali. Il-lista ta' reġjuni ta' l-Għan 1 għandha tiġi finalizzata aktar kmieni fl-1999 fuq il-bażi tad-data ta' l-aħħar li qegħda għad-dispożizzjoni fil-bidu ta' l-aħħar kwart tas-sena 1998. Fir-rigward ta' l-Għan 2 ġdid, il-konsistenza għandha bżonn tiġi stabbilita ma' l-Artikolu 92(3)(c), li għandha tkopri reġjuni trattati fl-istess mod ta' l-Għan 1 jew li jikkwalifikaw għal arranġamenti speċjali imma mhux eliġibbli għal eżenzjoni taħt l-Artikolu 92(3). Fid-Deċiżjoni tagħha li tistabbilixxi limiti ta' għajnuna, l-Kummissjoni tagħti rata ta' kopertura għal kull pajjiż li, meta magħmulin f'total (jiġifieri l-Artikolu 92(3) u (c) flimkien), jipproduċu l-figura ta' 42,7 %. Dawn il-figuri għandhom jassiguraw li l-lista ta' l-Għan 2 għal kull pajjiż huwa ġol-limiti tal-lista ta' l-Artikolu 92(3)(c). Jekk ir-rakkomandazzjonijiet tal-Kummissjoni biex jinżamm strettament mall-kriterju ta' 75 % għal reġjuni ta' selezzjoni li qegħdin lura fl-iżvilupp tagħhom (jiġifieri l-Għan 1) mhuwiex segwit, ir-riżultat inevitabbilment ikun nuqqas ta' konsistenza mhux biss bejn l-Artikolu 92(3) u l-Għan 1 imma wkoll bejn l-Artikolu 92(3)(c) u l-Għan 2, mogħti l-limitu totali ta' 42,7 % u l-limiti nazzjonali differenti. Il-Kummissjoni mhux ser taċċetta reġjun taħt l-Għan 2 ġdid kemm-il darba l-Istat Membru in kwistjoni jintrabat biex jinkludih fuq il-lista ta' żoni assisti notifikati lill-Kummissjoni taħt l-Artikolu 92(3)(c). Madankollu, f'każijiet ġustifikati b'mod xieraq il-Kummissjoni tista' tinkludi reġjuni oħra fl-Għan 2 ġdid bħala eċċezzjonijiet. Dan kien ikun illimitat għal massimu għal kull Stat Membru ta' 2 % tal-popolazzjoni nazzjonali li ma taqax taħt l-Għan I, u b'mod konsistenti ma' l-għan ġenerali ta' konċentrament ġeografiku (jiġifieri l-għanijiet 1 u 2 flimkien għandhom ikopru bejn 35 % u 40 % tal-popolazzjoni totali ta' l-Unjoni (EUR-15)). Is-sitwazzjoni preżenti hi li l-Aġenda 2000 tipproponi li l-lista ta' żoni ta' l-Għan 2 għandha tiġi magħmula fuq il-bażi ta' kriterji miftehmin mill-Komunità fi sħubija ma' l-Istati Membri, waqt li tieħu in-konsiderazzjoni l-prijoritajiet reġjonali tagħhom. Il-metodu attwali ta' selezzjoni ser ikun definit fir-Regolamenti tal-Fond Strutturali ġodda. Sabiex iż-żewġ listi ta' deskrizzjoni jistgħu jidħlu fis-seħħ fl-1 ta' Jannar 2000, il-Kummissjoni ser tkun qed issaqsi lill-Istati Membri biex jagħmlu il-proposti tagħhom għal reġjuni li għandhom jkunu assistiti taħt il-Fondi Strutturali immedjatament wara l-adozzjoni tar-Regolamenti tal-Fond Strutturali, mill-aktar tard sal-31 ta' Marzu 1999. Il-Kummissjoni ssejjaħ lill-Kunsill u lill-Istati Membri biex jieħdu l-passi kollha meħtieġa biex jassiguraw li dawn id-deċiżjonijiet jistgħu jiġu adottati fil-ħin. Fir-rigward tar-reġjuni koperti mill-iskemi ta' għajnuna mill-Istat reġjonali, l-Kummissjoni reċentement ipproponiet lill-Istati Membri li jagħmlu n-notifikazzjonijiet tagħhom malajr kemm hu possibbli imma wkoll sal-31 ta' Marzu 1999 mill-aktar tard. Il-Kummissjoni għandha tiddeċiedi fuq il-listi ta' għajnuna reġjonali in konformità mall-proċeduri u termini perentorji rilevanti, din id-darba sal-31 ta' Diċembru 1999 mill-aktar tard. Il-Kummissjoni m‘hiex kapaċi tgħid f'dan il-punt x'ser tkun il-kopertura tal-popolazzjoni ta' żoni eliġibbli tal-Għan 2 f'kull pajjiż għax il-metodu għan-nominazzjoni tagħhom m‘huwiex ħa jsir applikabbli sa wara l-adozzjoni tar-Regolamenti tal-Fond Strutturali ġodda. L-idea ser tkun li titntuża' d-data soċjo-ekonomika ta' l-aħħar li qegħda għad-dispożizzjoni f'dak il-punt. 3.3. Miżuri Transitorji Bħala riżultat ta' l-isforz għal konċentrament magħmul matul kull wieħed miż-żewġ eżerċizji ta' nominazzjoni, numri ta' reġjuni madwar l-Unjoni ser jitilfu l-istatus preżenti tagħhom wara l-2000. Kif din it-"tneħħija gradwali" għandha tiġi mmexxija ser ivarja skond fuq liema miż-żewġ politiki hi in kwistjoni. Konsistenza bejniethom għandha xorta waħda tkun assigurata, kif tgħid l-Aġenda 2000, mill-fatt li "miżuri għar-reġjuni li ser jibbenefikaw minn appoġġ (tneħħija gradwali) transitorju mill-Fondi Strutturali ser ikollhom iħarsu r-regoli ta' kompetizzjoni fuq għajnuna mill-Istat". 4. Konklużjonijiet Hemm stadji varji li għad iridu jiġu magħmulin u ħafna atturi differenti involuti, imma l-Kummissjoni għamlet ix-xogħol ta' bażi tagħha biex tkun assigurata l-konsistenza bejn iż-żewġ listi ta' deskrizzjoni hekk mis-sena 2000. B'din il-komunikazzjoni, il-Kummissjoni tixtieq issejjaħ lill-gvernijiet nazzjonali biex jagħmlu l-parti tagħhom, kemm għall-kont proprju u kollettivament ġol-korpijiet kompetenti tal-Kunsill. Il-Kummissjoni qed tipproponi l-azzjoni li ġejja. (a) Fir-Regolamenti tal-Fond Strutturali ġodda, l-Kunsill għandu jinnomina r-reġjuni li qegħdin lura fl-iżvilupp tagħhom billi tapplikka strettament il-limitu ta' 75 % per capita GDP sabiex dawn ir-reġjuni huma l-istess bħal dawk li jikkwalifikaw għal eżenzjoni taħt l-Artikolu 92(3)(a), u wkoll biex ikun evitat nuqqas ta' konsistenza konsegwenti bejn il-lista ta' l-Għan 2 u n-nominazzjonijiet taħt l-Artikolu 92(3)(c). (b) Fid-dawl tal-linji gwida fuq skemi ta' għajnuna mill-Istat reġjonali li l-Kummissjoni adottat fis-16 ta' Diċembru 1997, issejjaħ lill-Istati Membri biex jinnotifikawha taħt l-Artikolu 92(3) fuq ir-reġjuni kollha ttrattati bħala reġjuni ta' l-Għan 1 jew li jikkwalifikaw għal reġim separat tagħhom proprja. (ċ) Il-Kummissjoni qed tiddikjara issa li, fil-kuntest tar-Regolamenti tal-Fond Strutturali tal-futur, hi m‘hiex ser taċċetta reġjun bħala eliġibbli taħt l-Għan 2 ġdid kemm-il darba l-Istati Membri in-kwistjoni jintrabat li jinkludih fil-lista ta' reġjuni assistiti notifikati lilha taħt l-Artikolu 92(3)(c). Madankollu, f'każijiet iġġustifikati b'mod xieraq il-Kummissjoni tista' tinkludi reġjuni oħra fl-Għan 2 ġdid bħala eċċezzjonijiet. Dawn kienu jkunu limitati għal limitu massimu għal kull Stat Membru ta' 2 % tal-popolazzjoni nazzjonali li ma taqax taħt l-Għan 1, u b'mod konsistenti ma' l-għan ġenerali ta' konċentrament ġeografiku (jiġifieri l-Għanijiet 1 u 2 flimkien għandhom ikopru bejn 35 % u 40 % tal-popolazzjoni totali ta' l-Unjoni (EUR-15)). (d) Il-Kummissjoni tenfasizza li l-linji gwida fuq skemi ta' għajnuna reġjonali jidentifikaw l-eleġibbilità taħt il-Fondi Strutturali bħala kriterju ta' selezzjoni ewlieni, fuq il-kondizzjoni li l-limitu li hu stabbilit hu mħares u li r-reġjuni eliġibbli taħt il-Fondi m‘humiex innominati wara l-lista ta' reġjuni biex jirċievu għajnuna mill-Istat reġjonali. (e) Il-Kummissjoni għandha tassigura li ż-żewġ eserċizzji ta' nominazzjoni jibdew u jintemmu, skond il-proċeduri rispettivi tagħhom, fil-ħin biex ikun iggarantit li ż-żewġ listi ta' nominazzjoni jistgħu jidħlu fis-seħħ fl-1 ta' Jannar 2000. Safejn huma in- kwistjoni l-Fondi Strutturali, dan l-eserċizzju għandu jibda immedjatament wara l-adozzjoni tar-regolamenti ġodda, li għandhom imbagħad għalhekk isiru fil-ħin biex l-Istati Membri jkunu jistgħu jibgħatu l-proposti tagħhom għal reġjuni nominati lill-Kummissjoni sal-31 ta' Marzu 1999 mill-aktar tard. Fir-rigward ta' skemi ta' għajnuna mill-Istat reġjonali, l-proposti ta' l-Istati Membri ser ikollhom jiġu notifikati lill-Kummissjoni malajr kemm hu possibbli imma mill-aktar tard sal-31 ta' Marzu 1999. (f) Il-Kummissjoni tinnota li l-limitu għall-kopertura tal-popolazzjoni totali tal-Komunità fir-reġjuni ta' l-Unjoni (UE-15) magħżula taħt l-Artikoli 92(3)(a) u 92(3)(c) għandu jkun 42,7 % fil-perjodu 2000 sa 2006. (g) Il-Kummissjoni ser tkun qed tibgħat din il-komunikazzjoni lill-Istati Membri u ser tiġi pubblikata fil-Ġurnal Uffiċjali tal-Komunitajiet Ewropej. Magħmul fi Brussel, 17 Marzu 1998. Ghall-Kummissjoni Monika Wulf-Mathies Membru tal-Kummissjoni [1] "Dan ser iwassal għall-għemil ta' żoni li huwa inqas mxerred u konsistenti kemm hu possibbli maż-żoni assistiti mill-Istati Membri taħt l-Artikolu 92(3)(c) tat-Trattat." --------------------------------------------------